Tydens die interprovinsiale toernooi is Nothando gekies om die SA-skolespan in Maleisië te verteenwoordig – 'n eer wat slegs die top 5 meisiespelers in die land te beurt val. Absolut geluk!
Die Menlopark Junior Ope was 'n eerste toernooi vir baie van die nuwe MMA-spelers, wat hulself terdeë geniet het. Die o/19-seunsafdeling is deur ons MMA-kaptein, Heinrich Groenewald gewen met Chris Minnaar in die tweede plek.
By die o/14-seuns het Udore Barwise agtste geëindig en Wilhelm van Rooy 12de. Net soos by die dogters, moes die seuns in die o/16- en o/19-groep saam speel weens die hoeveelheid inskrywings wat ontvang is. Eben Benadé het derhalwe 'n paar harde wedstryde teen ouer opponente gehad. Jeandré Meyer het vyfde en Rohan Meyer sesde in die groep geëindig.
Baie sterkte aan die Parkies wat in die Julie-vakansie gaan kompeteer op verskeie plekke in Suid-Afrika vanaf Johannesburg tot Kaapstad.